## El Museu de les Ciències acull l’’Exposició del Ninot’ de l’1 de febrer al 15 de març

*** Ja han començat a arribar a la Ciutat de les Arts i les Ciències els primers ninots
* Els visitants de l’exposició podran adquirir l’entrada del Museu de les Ciències o l’Hemisfèric per 6 euros**

El Museu de les Ciències acull de l’1 de febrer al 15 de març l’‘Exposició del Ninot’ en la planta baixa de l’edifici, la sala d’Arcs. Un any més, en este espai, s’exposaran els ninots seleccionats per les diferents comissions falleres, que buscaran guanyar-se els vots del públic visitant per a salvar-se de les flames i formar part del Museu Faller.

Este matí han començat a arribar els primers ninots dels més de 700, entre falles grans i infantils, que s’exhibiran en la Ciutat de les Arts i les Ciències.

L’horari per a visitar la mostra serà de dilluns a dijous, de 10:00 a 20:00 hores; i divendres, dissabte i diumenge, de 10:00 a 21:00 hores, excepte el 14 i el 15 de març, que tancarà a les 15:00 hores.

El preu de l’entrada és de 3 euros per a adults i d’1,5 euros per a xiquets de 4 a 12 anys, majors de 65 anys, persones amb discapacitat i portadors de l’abonament ‘Amics de la Ciutat’ o ‘Amics de la Ciència’. També hi ha una tarifa especial per a grups d’adults de més de 20 persones, de 2 euros per persona.

A més, els visitants de l’‘Exposició del Ninot’ que presenten la seua entrada en taquilles del Museu de les Ciències es podran beneficiar d’una tarifa única de 6 euros en adquirir una entrada del Museu o de l’Hemisfèric. Esta promoció estarà vigent fins al 15 de març.

Fecha: 27/01/2025